Paulicianismo

O paulicianismo estió un movimiento relichioso de naturaleza dualista que consiguió creyar un estato en Anatolia Oriental por a ribera d'o Eufrates. Fue considerato en o suyo tiempo como una herechía cristiana, y ye una evolución d'o marcionismo, tamién considerato heretico. Ye poco conoixito y no lo conoixemos que por o relato tardano d'o escritor bizantín d'o sieglo IX Pero de Sicilia, ninviato t'Anatolia Oriental por Basilio I en l'anyo 869 pa parlar con a clase dirichent pauliciana. Son a sobén confunditos por os adopcionistas paulins armenios.

Os paulicians refusaban os sacramentos.

O paulicianismo amaneixió y se desembolicó sin tradición escrita en un ambient popular que no cautivaba o intelecto. Seguntes Pero de Sicilia a secta fue fundata en o sieglo VII por un tal Costantín, un naixito d'a ciudat de Mananali. Os paulicians d'o Eufrates fuoron deportatos ta Tracia en o sieglo IX.

Seguntes bellas interpretacions os paulicians de Tracia dimpués se bulgarizoron y contribuyoron a la formación d'o bogomilismo (cosa que Mircea Eliade cuestiona Mircea Eliade, Ioan P.Couliano: Diccionario de las religiones. Editorial Paidós. 1991). Tamién s'ha quiesto veyer en a presencia d'os paulicians una causa de que o catolicismo u atras variants d'o cristianismo s'estendillasen entre os bulgaros ortodoxos.

En o "Libro de los Emperadors" los denominan "Maniqueos".

A deportación ta Bulgaria tamién la comentan:

E curiosament en as zagueras pachinas encara en parlan, en un capítol dedicato a Alexo I Comneno:

 Referencias 

 Bibliografía 
  Mircea Eliade, Ioan P.Couliano: Diccionario de las religiones. Editorial Paidós. 1991

Categoría:Herechías
Categoría:Dualismo